Malo smijeha za početak:

Učitelj: Što trebam učiniti da bih razdijelio 11 krumpira na 7 osoba?

Učenik: Pire od krumpira, učitelju!

1. Zbroj je triju brojeva 1 677. Drugi je pribrojnik šest puta veći od prvoga, a treći je za 13 veći od drugoga. Koji su to pribrojnici?

2. Zbroj je dvaju brojeva 17. Ako se manji od njih uveća tri puta, dobije se zbroj 23. Koji su to brojevi?

3. Zbroj brojeva 2 172 i 989 pomnoži njihovom razlikom.

4. U lučici je bilo 15 brodica od kojih veće imaju osam, a manje pet sjedišta. Koliko je bilo većih, a koliko manjih brodica ako je ukupan broj sjedišta 96?

5. U vrtu se nalaze zečevi i kokoši. Ivo je izbrojio 50 nogu i 11 kokošjih glava. Koliko je zečeva u vrtu?

6. U 4. d razredu pet je puta više djevojčica nego dječaka. Broj je djevojčica za 16 veći od broja dječaka. Koliko je ukupno djevojčica i dječaka u tome razredu?

7. Sara, Matea, Matija i Leon idu u isti razred. Za vrijeme prirode i društva radili su u skupini za jednim stolom. Na koliko različitih načina mogu sjediti za stolom?

8. Leo je 8 kg krušaka platio 136 kuna. Koliko će Marko platiti 23 kg tih krušaka?

9. Iva je u parku srela četiri prijateljice. Sve su se međusobno rukovale. Koliko je ukupno bilo rukovanja?